b'\n_START_ARTICLE_\nM60\n_START_SECTION_\nHistoria\n_START_PARAGRAPH_\nM60 suunniteltiin 1940-luvun lopulla saksalaisen FG-42-sarja-automaattikiv\xc3\xa4\xc3\xa4rin pohjalta. Aseen vy\xc3\xb6nsy\xc3\xb6tt\xc3\xb6mekanismi on samanlainen kuin MG-42:ssa. Yhdysvaltain maavoimien k\xc3\xa4ytt\xc3\xb6\xc3\xb6n se tuli vuonna 1957. Ase ei kuitenkaan ollut erityisen onnistunut, ja on enimm\xc3\xa4kseen korvattu belgialaista alkuper\xc3\xa4\xc3\xa4 olevalla FN Minimill\xc3\xa4 ja FN MAG:lla, jotka Yhdysvalloissa tunnetaan nimill\xc3\xa4 M249 (SAW) ja M240. M60:n teoreettinen tulinopeus on noin 550 laukausta minuutissa ja luodin l\xc3\xa4ht\xc3\xb6nopeus 853 m/s._NEWLINE_M60 sai Vietnamin sodassa k\xc3\xa4ytt\xc3\xa4jilt\xc3\xa4\xc3\xa4n lempinimen \xe2\x80\x9dHog\xe2\x80\x9d tai \xe2\x80\x9dPig\xe2\x80\x9d, joitten nimitysten syyksi sanotaan aseen suurta kokoa ja painoa, kovaksi moitittua rekyyli\xc3\xa4, tai huonosti huolletun aseen jumiintumistaipumusta._NEWLINE_M60 on edelleen Yhdysvaltain asevoimien k\xc3\xa4yt\xc3\xb6ss\xc3\xa4 muun muassa helikopterien oviaseena. M60E4 on Yhdysvaltain laivaston k\xc3\xa4yt\xc3\xb6ss\xc3\xa4, siihen on tehty aseen sy\xc3\xb6t\xc3\xb6n varmuutta parantavia rakennemuutoksia ja se on varustettu lyhyemm\xc3\xa4ll\xc3\xa4 piipulla, etukahvalla ja kumisella per\xc3\xa4levyll\xc3\xa4.\n_START_SECTION_\nM60\n_START_PARAGRAPH_\nAlkuper\xc3\xa4inen versio otettiin k\xc3\xa4ytt\xc3\xb6\xc3\xb6n Yhdysvaltain armeijassa 1950-luvun lopulla pian valmistuksen alkamisen j\xc3\xa4lkeen. Tuolloin se oli tarkoitettu vain jalkav\xc3\xa4elle. Sit\xc3\xa4 k\xc3\xa4ytettiin ensimm\xc3\xa4ist\xc3\xa4 kertaa suuremmassa k\xc3\xa4yt\xc3\xb6ss\xc3\xa4 1960-luvulla, erityisesti Vietnamin sodassa.\n_START_SECTION_\nM60E1\n_START_PARAGRAPH_\nM60:nen ensimm\xc3\xa4inen p\xc3\xa4ivitetty versio oli M60E1, joka ei kuitenkaan mennyt t\xc3\xa4ystuotantoon. Sen useat uudet ominaisuudet kuitenkin pidettiin my\xc3\xb6hemmiss\xc3\xa4 E3 ja E4 versioissa. P\xc3\xa4\xc3\xa4osin uudistukset koskivat kaasusylinteri\xc3\xa4, piippua ja jalustan kiinnityst\xc3\xa4. Yksi n\xc3\xa4kyvimpi\xc3\xa4 muutoksia oli jalustan kiinnityskohta, joka oli siirretty piipusta kaasuputkeen.\n_START_SECTION_\nM60E2\n_START_PARAGRAPH_\nM60E2 tuli k\xc3\xa4ytt\xc3\xb6\xc3\xb6n 1970-luvulla ja sit\xc3\xa4 on k\xc3\xa4ytetty panssarivaunuissa, kuten M48A5 ja my\xc3\xb6hemmin my\xc3\xb6s M60 Pattonissa ja K1 MBT:ss\xc3\xa4. E2-versiosta puuttuu useita ulkopuolisia komponentteja perus M60 konekiv\xc3\xa4\xc3\xa4rist\xc3\xa4, kuten per\xc3\xa4- ja kahvaosat. E2 oli elektronisesti ammuttava, jossa oli my\xc3\xb6s varalla manuaalinen liipaisin. Kaasuputki piipun alla oli pidennetty aseen t\xc3\xa4yden mitan mukaan, jotta kaasu kulkeutuisi ajoneuvosta ulos.\n_START_SECTION_\nM60E6\n_START_PARAGRAPH_\nM60E6 on paranneltu versio M60E4 versiosta, jonka valmisti US Ordnance. Suurimmaksi osaksi siit\xc3\xa4 tehtiin kevyempi korvaamalla alkuper\xc3\xa4inen ter\xc3\xa4s alumiinilla. Paino v\xc3\xa4heni 9.27 kilogrammaan. Tulinopeus s\xc3\xa4ilyi samana noin 550. My\xc3\xb6s aseen panosvy\xc3\xb6 sy\xc3\xb6tt\xc3\xb6\xc3\xa4 on parannettu 30 prosenttia, jotta se olisi luotettavampi hankalissa olosuhteissa. Tanskan armeija otti aseen k\xc3\xa4ytt\xc3\xb6\xc3\xb6ns\xc3\xa4 2014.'